kardosdrur/scandi-wiki huggingface dataset:
PKA (pensionsselskab)

PKA er et af de største danske pensionsselskaber med en formue på 350 milliarder kroner. PKA har hovedkontor i Tuborg Havn i Gentofte Kommune.

PKA A/S tilbyder pension til alle indenfor social- og sundhedsområdet. PKA administrerer arbejdsmarkedspensionsordninger for 335.000 medlemmer i fire pensionskasser med 13 forskellige faggrupper:
 Pensionskassen for Sygeplejersker og Lægesekretærer
 Pensionskassen for Sundhedsfaglige
 Pensionskassen for Socialrådgivere, Socialpædagoger og Kontorpersonale
 Pensionskassen for Farmakonomer
PKA startede i 1954 med Pensionskassen for Fysioterapeuter.

Forretningsførere/Administrerende direktører 

 1954-1974 Poul Andersen-Rosendal
 1974-1982 Knud Kousgaard Nielsen
 1982-2001 Bent Nyløkke Jørgensen
 2001-2020 Peter Damgaard Jensen
 2020- Jon Johnson

Eksterne henvisninger 
 PKA's hjemmeside
 PKA Facebook
Ansvarlige-investeringer.dk

Pensionskasser i Danmark
Etableret i 1966
Akademikerpension

AkademikerPension (tidl. MP Pension, Pensionskassen for magistre og psykologer og Magistrenes Pensionskasse), er en dansk medlemsejet pensionskasse.

Pensionkassen blev oprettet den 1. maj 1960 og er baseret på en aftale mellem regeringen og Gymnasieskolernes Lærerforening, Dansk Magisterforening og Dansk Psykolog Forening.

Fra 2008-2017 indgik pensionskassen i et administrationsfællesskab med navnet Unipension, sammen med Arkitekternes Pensionskasse og Pensionkassen for Jordbrugsakademikere og Dyrlæger. 

Siden 1. januar 2017 har MP Pension været en selvstændig pensionskasse, og 1. september 2020 skiftede pensionskassen navn til AkademikerPension. 

AkademikerPension har mere end 140.000 medlemmer (2020).

Administrerende direktører 
1997-1998 Karsten Dybvad
1998-2008 Uffe Wang
2008-2010 Niels Erik Eberhard
2010-2011 Erik Adolphsen
2011-2016 Cristina Lage
2016-Jens Munch Holst

Eksterne henvisninger 
AkademikerPensions hjemmeside

Pensionskasser i Danmark
Etableret i 1960
MCS

MCS, akronymet henviser til forskellige artikler:

 Media Convergence Server – server-hardware fra Cisco Systems.
 Multiple Chemical Sensitivity – duft- og kemikalieoverfølsomhed.
 Mesoscale Convective System – samling af tordenstorme.
Keglestub

En keglestub er en kegle, hvor toppen er skåret af.

Arealet af den krumme overflade på en keglestub er givet ved

hvor:
  er radius i den store cirkulære endeflade.
  er radius i den lille cirkulære endeflade.
  er afstanden mellem de to cirkelperiferier.
 kan udregnes vha. Pythagoras sætning (a²+b²=c²). a: keglestubbens højde, b: - og c: .

Altså: 

Rumfanget (Volumen) af en keglestub er givet ved

hvor:
  er højden i figuren
  er radius i den store cirkulære endeflade.
  er radius i den lille cirkulære endeflade.

Bevis for rumfangs formel 

Ovenstående formel kan findes ved at benytte reglen for udregning af volumen for omdrejnings legemer.

For en funktion  som drejes 360˚ omkring x-aksen mellem punkterne  og , kan man finde volumen af det frembragte omdrejnings legeme ved dette udtryk

For en keglestub gælder  og det ønskede omdrejnings volumen findes med  og .

Volumenet for en keglestub-skal med konstant tykkelse kan ud fra ovenstående vises at være

hvor:
  er skallens tykkelse målt parallelt med bunden og toppen.
  og  er keglestubben udvendige mål

Hvis tykkelsen er målt vinkelret på skallens overflade skal  erstattes med

hvor:
  er skallens tykkelse målt vinkelret på den skrå overflade.

Se også 
 Pyramidestub

Eksterne henvisninger 

 http://www.analyzemath.com/Geometry/conical_frustum.html
 problem på volumen af en trunkeret elliptisk kegle (engelsk)

Rumgeometri
Geometriske former
Pensionskassen for teknikum- og diplomingeniører

Pensionskassen for teknikum- og diplomingeniører (ISP) er en dansk pensionskasse med hjemsted i Københavns Kommune. 

Pensionskassen tegner pensionsordninger for teknikum- eller diplomingeniører. Binavne er Ingeniør-Sammenslutningens Pensionskasse (heraf den almindeligt anvendte forkortelse) og ISP Pension.

Den administrerende direktør er Søren Krambeck Nielsen.

I 2013 blev administrationen af ISP overtaget af AP Pension. I 2017 bad IDA (Ingeniørforeningen i Danmark) ISP om at fusionere med den anden pensionskasse for ingeniører, DIP.

Eksterne henvisninger 
ISP's hjemmeside

Noter 

Pensionskasser i Danmark
VM i håndbold 1997 (mænd)

Verdensmesterskabet i håndbold for mænd 1997 var det 15. (indendørs) VM i håndbold for mænd. Slutrunden blev for første gang afholdt uden for Europa, nemlig i Japan, i perioden 17. maj – 1. juni 1997.

De 24 deltagende nationer spillede først en indledende runde i fire grupper med seks hold, hvorfra de fire bedste i hver gruppe gik videre til ottendedelsfinalerne, hvorfra vinderne gik videre til spil om 1.- 8.-pladsen. Holdene, der sluttede sidst og næstsidst i de indledende grupper, blev rangeret som nr. 17-24 efter deres resultater i den indledende runde.

Rusland blev verdensmester for anden gang ved at slå Sverige 23-21 i finalen. Bronzen gik til de forsvarende mestre fra Frankrig, der besejrede Ungarn 28-27 i bronzekampen. Det danske landshold kvalificerede sig (for kun anden gang nogensinde) ikke til slutrunden.

Slutrunde

Indledende runde 

De fire bedste hold fra hver gruppe gik videre til ottendedelsfinalerne.

Slutspil 
De fire bedste hold fra hver indledende gruppe gik videre til slutspillets ottendedelsfinaler. Vinderne af 1/8-finalerne gik videre til kvartfinalerne, mens taberne blev rangeret som nr. 9-16 efter deres resultater indtil da i turneringen. Taberne af kvartfinalerne spillede om 5.- 8.pladsen, mens taberne af semifinalerne spillede bronzekamp om 3.- 4.-pladsen.

5.- 8.-pladsen 
Taberne af kvartfinalerne spillede om 5.- 8.-pladsen.

Kilder / eksterne henvisninger 
International Handball Federation
IHF – Officielle resultater

1997 (mænd)
Håndbold i 1997
Danske civil- og akademiingeniørers Pensionskasse

Danske civil- og akademiingeniørers Pensionskasse (DIP) var en dansk pensionskasse. I november 2019 blev fusionen med Juristernes og Økonomernes Pensionskasse officiel, og den nye pensionskasse P+ - Pensionskassen for Akademikere blev dannet. Den administrerende direktør var Søren Kolbye Sørensen. 

DIP blev etableret i 1953 af den daværende Dansk Ingeniørforening, nu Ingeniørforeningen i Danmark (IDA).

DIP var delvist sammenlagt med JØP, Juristernes og Økonomernes Pensionskasse, siden 2015 i et administrationsfælleskab ved navn P+ (i folkemunde DIP/JØP) efter at have samarbejdet i en årrække. I 2017 bad IDA DIP om at fusionere med den anden pensionskasse for ingeniører, ISP.

Eksterne henvisninger 
DIP's hjemmeside

Noter 

Pensionskasser i Danmark
Kancellibygningen

Kancellibygningen er en bygning på Slotsholmen i København som i dag huser Finansministeriet. Den betegnes til tider også Den røde bygning.

Historie 
Den blev opført af Frederik 4. i 1721 til at huse centraladministrationen som dengang ikke fyldte mere. Denne bygning erstattede den foregående kancellibygning som lå ved Holmens Kanal over for Københavns Slots hovedport; efter udflytningen i 1721 blev den gamle kancellibygning nedrevet.

Kancellibygningen er opført i barokstil og arkitekten var den kongelige bygmester, Johan Conrad Ernst. Anlægsarbejdet begyndte i juni 1716 og bygningen var indflytningsklar efter 5 år, hvilket var en forholdsvis kort byggeperiode.

Bygningen er i tre fløje, hver med tre etager og kælder. Byggegrunden er ret irregulær i sin form da de to sidefløje ikke er lige lange og hjørnet ved Christiansborgs Slotsplads er ikke retvinklet. Men da midterfløjen er hovedfacaden og symmetrisk opbygget med en port i midten, bemærkes den irregulære form ikke særligt.

Kancellibygningen blev bygget op mod Proviantgården og Biblioteksbygningen som lå bagved og som var forbundet med Københavns Slot via løngang i første sals højde.

Indretning 

Bygningen skulle rumme kancellierne (det danske og det tyske) sammen med Rentekammeret og Krigskollegiet, og den var hovedsaglig indrettet med kontorer; i dag betragtes den da også som Danmarks ældste kontorbygning.
Da første sal havde direkte adgang til slottet var det naturligt nok her de centrale kontorer og funktioner blev placeret. Nærmest slottet ud mod slotspladsen placerede man gehejmekonseillets lokaler og premierministerens kontor.

Ned gennem midterfløjen løber en gang, "Stengangen", hvor der ligger kontorer på hver side. Nærmest konseillets lokaler sad oversekrætæren i det tyske kancelli og det rum, som i dag betegnes "Struenseværelset", står stadig med oprindelige tapeter.

I den modsatte ende af Stengangen kom man til Rentekammeret kollegiesal som var det største rum i bygningen. Dette rum viser også stadig tegn på datidens overdådige indretning, idet det har et rigt udsmykket stukloft med at maleri af Henrik Krock.

Hvad angår de andre etager, blev stue og kælder brugt til arkiver, mens anden sal var mindre kontorer som hørte til de forskellige administrationsenheder.

Kilder 
 "Før og Nu – historisk, topografisk tidsskrift". Supplement nr. 2, 1925-27.
 Finansministeriet: Den røde bygning 

Indre By (København)
Fredede bygninger, konstruktioner og anlæg i Københavns Kommune
Slotsholmen
Regeringsbygninger
Viking Fotballklubb

Viking Fotballklubb er en norsk fodboldklub grundlagt den 10. august 1899. Klubben ligger i Stavanger og holdet spiller sine hjemmekampe på Viking Stadion, der åbnede i 2004. Klubben spiller i . Tilskuergennemsnittet denne sæson var 12.439, som var det højeste gennemsnit i Vikings historie. Tilskuerrekord er 16.600 mod SK Brann 24. juni 2007, som også er stadionets maksimale kapacitet.

Holdets uniformer består af mørkeblå skjorter, hvide bukser og mørkeblå strømper.

Viking er regionens mest populære fodboldklub, og et af de bedste fodboldhold gennem tiderne. Viking har spillet i øverste division, fra det blev etableret, med undtagelse af 1966-1967 og 1987-88. Dette gør Viking til den hyppigste deltager i den øverste række gennem tiden, med en bred margin (54 sæsoner, 2. plads Rosenborg 41 sæsoner). Klubben har vundet i alt otte liga mesterskaber og Norge Cup fem gange.

Danske spillere 
 Christian Flindt Bjerg 1997
 Bo Andersen 2000-2002
 Mads Timm 2004
 Allan Gaarde 2005-2008
 Søren Berg 2006-2007
 Nicolai Stokholm 2006-2008
 Martin Ørnskov 2012-2013

Fodboldklubber i Norge
Etableret i 1899
Sport i Stavanger
Comecon

Council for Mutual Economic Assistance (COMECON / Comecon / CMEA / CAME), 1949 – 1991, var en økonomisk organisation af østbloklande og en form for modstykke til EF.

Navnet på medlemsstaternes sprog 
 Albansk — Këshilli i Ndihmës Ekonomike Reciproke, KNER
 Bulgarsk — Съвет за икономическа взаимопомощ (Sǎvet za Ikonomičeska Vzaimopomošt), СИВ (SIV)
 Polsk — Rada Wzajemnej Pomocy Gospodarczej, RWPG
 Rumænsk — Consiliul de Ajutor Economic Reciproc, CAER
 Russisk — Сове́т Экономи́ческой Взаимопо́мощи (Sovyet Ekonomičeskoy Vzaimopomošči), СЭВ (SEV)
 Slovakisk — Rada vzájomnej hospodárskej pomoci, RVHP
 Spansk — Consejo de Ayuda Mutua Económica, CAME
 Tjekkisk — Rada vzájemné hospodářské pomoci, RVHP
 Tysk — Rat für gegenseitige Wirtschaftshilfe, RGW
 Ungarsk — Kölcsönös Gazdasági Segítség Tanácsa, KGST
 Vietnamesisk — Hội đồng Tương trợ kinh tế, HĐTTKT

Historie 

Comecon var grundlagt i januar 1949 af Sovjetunionen, Bulgarien, Tjekkoslovakiet, Ungarn, Polen og Rumænien. Albanien blev medlem i februar 1949, Østtyskland i 1950, Mongoliet i 1962, Cuba i 1972 og Vietnam i 1978. Albanien suspenderede sit aktive medlemskab i 1961 og udtrådte formelt i 1987.

Jugoslavien fik associeret medlemsstatus i 1964, efterfulgt af Finland (1973), Mexico (1975) og Irak (1975). Endvidere havde Kina og Nordkorea observatørstatus.

Den primære årsag til etablering af Comecon var Josef Stalins ønske om at sikre sovjetisk dominans over vasalstaterne i Østeuropa og at formilde nogle af staterne, som havde vist interesse i Marshallplanen.

Indtil slutningen af 1960'erne var samarbejde det officielle udtryk, hvormed man beskrev Comecons aktiviteter. I 1971 blev Comecons aktiviteter officielt benævnt integration (udligning af "forskelle i relative knapheder af varer og tjenesteydelser staterne imellem gennem bevidst fjernelse af handelsbarrierer og udøvelse af andre former for samspil."). Skønt en sådan udligning ikke var omdrejningspunktet i etableringen og implementeringen af Comecons økonomiske politik, havde øget økonomisk integration altid været Comecons mål.

Efter sammenbruddet af Sovjetblokken og Sovjetunionens kollaps i 1989 blev organisationen opløst i juni 1991 som følge af medlemsstaternes overgang fra planøkonomi til markedsøkonomi.

Referencer 
 Denne artikel indeholder materiale fra Library of Congress Country Studies, som er udgivet af USAs regering og er offentlig ejendom – >Library of Congress / Federal Research Division / Country Studies / Area Handbook Series / Germany (East) / Appendix B

Eksterne henvisninger 

Den kolde krig
Internationale organisationer
Etableret i 1949
Ophørt i 1991
Team Sjælland

Team Sjælland er navnet på et tidligere basketball-hold, der rangerede i Basketligaen. Holdet var en overbygning af primært Holbæk Baksetballklub, og havde således hjemmebane i Bjergmarkshallen i Holbæk. Holdets bedste placering var i sæsonen 2003/2004, hvor holdet anført af landsholdsspilleren Peter Johansen vandt bronzekampen over SISU.

Sport i Holbæk
Basketballklubber i Danmark
Northern Rock

Northern Rock er en britisk bank, der i februar 2007 gik ind på det danske marked med lanceringen af en gebyrfri, web-baseret konto med 4,25% i rente. Kunderne var sikret en rente, som minimum matchede Danmarks Nationalbanks diskonto frem til 1. januar 2010. Banken åbnede kun én filial, der var beliggende på Rådhuspladsen i København.

Banken hævede indlånsrenten til 4,75% d. 9. marts 2007, hvilket skal ses som en reaktion på at Danmarks Nationalbank hævede diskontoen til 3,75% samme dag.

Northern Rock plc har rødder tilbage til 1850, og har hovedkvarter i Newcastle-upon-Tyne i Nordøstengland. Banken begyndte som regional kreditforening, men blev i 1997 et aktieselskab. Northern Rock er med 1,3 mio. kunder i dag en af de større banker i England, og den var indtil februar 2008 notereret på børsen i London.

I England er banken en af de største udlånsbanker med speciale i boliglån, men i Danmark drev banken alene virksomhed som indlånsbank. Banken har også indlånsaktiviteter i Irland og på kanaløen Guernsey.

På grund af uro på det amerikanske boligmarked (Se Subprime lånekrisen) begyndte britiske banker i september 2007 at begrænse genudlån af indlånkapital til andre banker. Dette "credit crunch" ramte Northern Rocks forretningsmodel hårdt, idet Northern Rocks boliglån i al væsentlighed var finansieret ved genudlån af kapital fra andre banker. Banken har selv kun få indskudskunder. Som følge af kreditkrisen så Northern Rock sig nødsaget til at anmode den britiske centralbank, Bank of England, om at stille en kredit til rådighed for banken. Dette bevilgede Bank of England mod at Northern Rock skal betale en strafrente samt sikkerhedstillelse i form af indlånerens indskud. Bank of Englands guvernør udtalte i den forbindelse, at Northern Rock var solvent, men havde et aktuelt finansieringsproblem. Efter denne nyhed oplevede bankens aktiekurs et skarpt fald og mange filialer oplevede d. 14. og 15. september køer af kunder der ville trække deres indskud ud. Ligeledes blev bankens engelske webside overbelastet.

I forbindelse med den opståede uro blev der iværksat bestræbelser på at afhænde Northern Rock til en ny ejer, men forhandlinger herom førte ikke til noget resultat, og den 22. februar 2008 blev banken overtaget af den engelske stat, der på daværende tidspunkt havde et tilgodehavende i banken på 25 milliarder pund og udestående garantier for ca. 30 milliarder pund.

Northern Rock meddelte 18. marts 2008, at bankens danske forretning lukkede pr. 18. april 2008.

Eksterne henvisninger 

 Northern Rocks engelske hjemmeside (omdirigerer til http://uk.virginmoney.com)

Referencer 

Banker fra Storbritannien
Enheder involveret i den amerikanske hus-boble
Etableret i 1965
Inhibitor

Inhibitor er et antonym for katalysator – dvs. noget som dæmper en given proces, eller nedsætter accelerationen. Ordet beskriver typisk kemiske reaktioner.

Ved tale om enzym-katalyserede reaktioner virker en inhibitor som en dæmpende faktor for enzymets aktivitet. Der kan være tale om to typer af hæmninger/dæmpninger: reversible og irreversible.

Enzymkinetik
Finanssektorens Pensionskasse

Finanssektorens Pensionskasse (forkortet FSP) var en dansk pensionskasse med hjemsted i Københavns Kommune. FSP blev fusioneret med AP Pension i 2012. 

FSP tilbød pensionsordninger til ansatte i den finansielle sektor. Den administrerende direktør fra 1993-2012 var Steen Jørgensen.

Kilder

Eksterne henvisninger 
http://www.fsp.dk 

Pensionskasser i Danmark
Ophørt i 2012
Sydvestsjælland

Sydvestsjælland er en geografisk betegnelse for den del af Sjælland der ikke sorterer under Nordvestsjælland eller Sydsjælland. Dette gælder primært områderne omkring byerne Korsør, Slagelse, Sorø og Skælskør.

Betegnelsen bruges også om det tidligere Sorø Amt, og for hele kystområdet mellem Storstrømmen og Storebælt.

Sjællands geografi
Sydsjælland

Sydsjælland er en geografisk betegnelse, der har varieret væsentligt gennem historien. I dag kan Sydsjælland som udgangspunkt siges at dække Næstved Kommune, Faxe Kommune, Stevns Kommune og Vordingborg Kommune. Det omfatter bl.a. byer som Næstved, Fuglebjerg, Glumsø, Haslev, Hårlev, Store Heddinge, Faxe, Præstø og Vordingborg. I visse sammenhænge omfattes øen Møn ligeledes af betegnelsen.

Kilder og henvisninger
 

Sjællands geografi
Peter Grønborg

Peter Grønborg (født 15. oktober 1969 i Aarhus) er en journalist og tidligere studievært på TV 2 News, 22 Nyhederne og programmet Ellemann og Lykketoft, han er nu vært hos TV3 Sport.

Peter Grønborg har tidligere arbejdet som sportsjournalist på Berlingske Tidende og Politiken og vært og fodboldkommentator på Kanal 5. Han taler flydende spansk.

Referencer

Eksterne henvisninger 
 

Studieværter fra Danmark
Personer fra Aarhus
Ansatte ved TV 2
Journalister ved Politiken
Journalister ved Berlingske
Ida Wohlert

Ida Haslund Wohlert (født 29. maj 1977 i Hellerup) er journalist og studievært på Go'morgen Danmark, hvor hun efter sommerferien 2009 afløste Cecilie Frøkjær som Morten Resens medvært.

Ida Wohlert har gået på Bernadotteskolen og blev i 1997 sproglig student fra Christianshavns Gymnasium. Er uddannet cand.comm. i journalistik fra RUC og har desuden en bachelor i arbejdspsykologi.

Ida Wohlert har tidligere arbejdet som journalist på Bastard Film, Freeport Film og på Sand TV. Hun har også været upliner og journalist på Go' Morgen Danmark. I juni 2005 blev hun ansat som reporter på TV 2 Nyhedernes Københavns-redaktion. Herefter blev hun studievært på TV 2 NEWS, hvor hun stoppede sommeren 2009 for at blive tv-vært på Go'morgen Danmark. I perioden fra september til marts holdt hun pause fra morgen-tv for at lave en ny omgang af Klamphuggerne på TV2 (premiere 24/03-2011). Hun vendte tilbage til Go' Morgen Danmark den 1. april 2011.

Noter

Eksterne henvisninger 
 

Journalister fra Danmark
Tv-værter fra Danmark
Personer fra Hellerup
Ansatte ved TV 2
Rock en español

Genren rock en español (rock på spansk) låner kraftigt fra rockmusikken og fra traditionel og populær musik i spansktalende kulturer (bachata, cumbia, merengue, ranchera, rumba, salsa, tango, osv.). Den har udviklet sig fra at være en kultlignende musikalsk bevægelse til en veletableret musikgenre.

Udtrykket rock en español anvendes primært i Mexico, hvor det opstod i slutningen af 1950'erne som beskrivelse af de mange nye rockgrupper, der blev dannet på den tid og hvis tekster var på spansk. I dag anvendes udtrykket også om musik fra andre spansktalende lande, især Argentina og Spanien, samt også i for eksempel Frankrig og USA.

Udvalgte grupper/solister 
 Barón Rojo (Spanien)
 Café Tacuba (Mexico)
 Caifanes (Mexico)
 Enanitos Verdes (Argentina)
 Enrique Bunbury (Spanien)
 Extremoduro (Spanien)
 Gustavo Cerati (Argentina)
 Héroes del Silencio (Spanien)
 Jaguares (Mexico)
 Jaivas, Los (Chile)
 Suéter (Argentina)
 Juanes (Colombia)
 Ley, La (Chile)
 Luis Alberto Spinetta (Argentina)
 Mägo de Oz (Spanien)
 Maldita Vecindad y los Hijos del Quinto Patio (Mexico)
 Maná (Mexico)
 Molotov (Mexico)
 Planetas, Los (Spanien)
 Renga, La (Argentina)
 Ska-P (Spanien)
 Soda Stereo (Argentina)
 Tres, Los (Chile)
 Triana (Spanien)

Espanol
Kirsten Palmer

Kirsten Palmer (født 1. januar 1969 i Hornslet) er en dansk journalist og tidligere studievært på TV 2 News.

Kirsten Palmer blev uddannet fra Danmarks Journalisthøjskole i 1993, og har senest arbejdet som vært og redaktionssekretær på P1 Morgen. Hun var desuden midlertidig vært på DR1's Profilen i foråret 2005. Her vakte hun opsigt ved at være så nedringet, at man kunne se hendes kavalergang, hvilket fortørnede Kvinderådet.

Kirsten Palmer har desuden arbejdet på DR2, hvor hun bl.a. var vært på mange af kanalens Temalørdage. Fra TV 2 News' start i december 2006 var Palmer vært på kanalen.

Privat bor Kirsten Palmer i Brønshøj med sin mand og to børn.

Kilder

Eksterne henvisninger 
 

Journalister fra Danmark
Studieværter fra Danmark
Ansatte ved TV 2
Ansatte i DR
Rådet for Socialt Udsatte

Rådet for Socialt Udsatte er et råd, der blev nedsat og oprettet af Socialministeriet april 2002.

Rådet har til opgave at være talerør for landets hjemløse, personer med alkohol- eller stofmisbrug, mennesker i prostitution, sindslidende, og andre socialt udsatte i Danmark. Rådet skal følge indsatsen overfor de socialt udsatte, ligesom det skal komme med forslag til en forbedret indsats overfor gruppen. Årligt udarbejder rådet en rapport over forholdene for socialt udsatte i Danmark.

Rådet for Socialt Udsatte arbejder under men er uafhængig af Børne- og Socialministeriet. Rådet har tidligere haft sekretariat i ministeriet, men dette blev udskilt i 2012. Sekretariatet blev i 2016 som del af regeringens plan om udflytning af statslige arbejdspladser flyttet til Rønne. 

Rådet består af 12 medlemmer, som er udpeget for firårig periode af børne- og socialministeren. Rådets 12 medlemmer for perioden 2018-2021 blev udpeget af Mai Mercado (K) d. 28. november 2017.

Medlemmer af rådet
 Jann Sjursen, formand for Rådet, generalsekretær i Caritas Danmark
 Christina Strauss, næstformand for Rådet, formand for SAND
 Robert Olsen, forstander på Kofoeds Skole
 Knud Kristensen, formand for SIND
 Flora Ghosh, direktør i LivaRehab
 Anja Plesner Bloch, formand for Brugernes Akademi
 Thomas Fuglsang, tidligere centerleder for KABS
 Steen Moestrup, medlem af LAP's landsledelse
 Nanna W. Gotfredsen, leder af Gadejuristen
 Morten Skov Mogensen, generalsekretær i KFUM's Sociale Arbejde
 Trine Hammershøy, direktør i Det Sociale Netværk
 Helle Christiansen, chef i Kirkens Korshær

Referencer

Eksterne henvisninger
 Rådet for Socialt Udsattes hjemmeside

Danske råd
Etableret i 2002
Martin Jørgensen (flertydig)

Martin Jørgensen er navnet på flere personer:

 Martin Jørgensen (forfatter) – dansk forfatter, født 1883
 Martin Jørgensen – dansk fodboldspiller, født 1975
 Martin Jørgensen (fotograf) – dansk fotograf, født 1978
 Martin Jørgensen (ishockeyspiller) – dansk ishockeyspiller
Juanes

Juan Esteban Aristizábal Vásquez (født 9. august 1972), bedre kendt som Juanes, er en colombiansk sanger, sangskriver og guitarist. I 1980'erne og 1990'erne var Juanes medlem af heavy metal-gruppen Ekhymosis, men opløste den i 1998 til fordel for en solokarriere.

Hans solo-debutalbum fra 2001, Fíjate Bien, havde nogen kommerciel succes og vandt tre Latin Grammy-priser. Det næste album, Un Día Normal, var en stor succes i spansktalende lande, og singlen "A Dios le Pido" blev nummer ét på hitlisterne i tolv lande.

Det tredje album, Mi Sangre, havde tilsvarende succes og blev støttet af 200 koncerter. Der opstod kontroverser om albummets tredje single, "La Camisa Negra", efter den blev anvendt som symbol for italiensk nyfascisme. 

Juanes er en af de bedstsælgende colombianske musikere, med mere end ti millioner solgte albummer. Han er kendt for sit humanitære arbejde; særligt støtte til colombianske ofre for antipersonelminer.

Diskografi 
 Fijate Bien, 2001
 Mi Sangre, 2003
 Un Dia Normal, 2004
 La vida es un ratico, 2007
 P.A.R.C.E., 2010

Ekstern henvisning 

 Juanes' hjemmeside

Musikere fra Colombia
Sangere fra Colombia